Na temelju članka 2. stavka 3. točke h, članka 7. točke e, članka 39. i članka 42. Zakona o Centralnoj banci Bosne i Hercegovine ("Službeni glasnik Bosne i Hercegovine", broj 1/97, 29/02, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine na 1. sjednici od 31. siječnja 2008. godine, donosi

**O D L U K U**

**o izdavanju, osnovnim obilježjima i puštanju u optjecaj**

**dodatnih količina novčanica konvertibilne marke**

**u apoenima od 50 KM i 100 KM**

1. Centralna banka Bosne i Hercegovine (u daljem tekstu: Centralna banka) izdaje i pušta u optjecaj dodatne količine novčanica konvertibilne marke (u daljem tekstu: KM), kao zakonskog sredstva plaćanja u Bosni i Hercegovini, u apoenima od 50 KM i 100 KM, dizajna Federacije Bosne i Hercegovine i Republike Srpske.

2. Novčanice iz točke 1. ove odluke imaju osnovna obilježja i tehničke karakteristike u svemu utvrđene Odlukom o izdavanju i puštanju u optjecaj novčanica konvertibilne marke ("Službeni glasnik BiH", broj 10/98, 11/02 i 40/07), s tim da na licu štampanih novčanica ispod potpisa i riječi „guverner“ stoji brojčana oznaka „2008“, kao godina tiskanja.

3. Novčanice iz točke 1. ove odluke puštat će se u optjecaj počev od 4. veljače 2008. godine.

4. Ova odluka objavit će se u "Službenom glasniku BiH", "Službenim novinama Federacije BiH", "Službenom glasniku Republike Srpske" i "Službenom glasniku Brčko distrikta BiH".

**UV broj: 308/08 Predsjedatelj**

**31. siječnja 2008. godine Upravnog vijeća Centralne banke**

**S a r a j e v o Bosne i Hercegovine**

**GUVERNER**

**mr. Kemal Kozarić**